Борис Младенов-Young
И обществото, взето като цяло…

chitanka.info

И обществото, взето като цяло,

от болести е страдало и страда;

подобно на човешкото ни тяло

от тях то няма милост и пощада.

На всички знам клиничната картина.

Но има болест древна и позната,

от нея боледуваме мнозина —

най-страшна болест бедността се смята.

Познавам млад, добър спортист от класа.

Загуби мач на тенисната маса —

подкупиха го, за да е „последен“.

Подобна практика е обичайна.

Не го коря за тази сделка тайна —

не беше корумпиран. Беше беден!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.